VARĖNOS RAJONO SAVIVALDYBĖS TARYBA

SPRENDIMAS

DĖL VARĖNOS RAJONO SAVIVALDYBĖS 2008 M. BALANDŽIO 15 D. SPRENDIMO NR. T-VI-290 ,,DĖL VARĖNOS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ PATVIRTINIMO“ PAKEITIMO

2014 m. sausio 28 d. Nr. T-VII-858

Varėna

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 10-uoju viešojo sektoriaus apskaitos ir finansinės atskaitomybės standartu „Kitos pajamos“, patvirtintų Lietuvos Respublikos finansų ministro 2008 m. balandžio 28 d. įsakymu Nr. 1K-161, Varėnos rajono savivaldybės taryba n u s p r e n d ž i a:

1. Pakeisti Varėnos rajono savivaldybės tarybos 2008 m. balandžio 15 d. sprendimu Nr. T-VI-290 „Dėl Varėnos rajono savivaldybės vietinės rinkliavos už komunalinių surinkimą iš atliekų turėtojų ir atliekų tvarkymą patvirtinimo“ patvirtintos Varėnos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų 27 punktą: išbraukti žodžius „Finansų skyriaus biudžeto surenkamąją“, papildyti žodžiais „Savivaldybės administracija gautas lėšas perveda į Savivaldybės iždo sąskaitą. UAB „Alytaus regiono atliekų tvarkymo centras“ iki kito mėnesio 10 dienos pateikia Varėnos rajono savivaldybės administracijai duomenis apie priskaičiuotas, sumokėtas rinkliavas ir rinkliavos mokėtojų skolas.“, ir šį punktą išdėstyti taip:

,,27. Vietinė rinkliava sumokama į UAB „Alytaus regiono atliekų tvarkymo centras“ sąskaitą, nurodytą mokėjimo pranešime. UAB „Alytaus regiono atliekų tvarkymo centras“ surinktą vietinę rinkliavą perveda į Varėnos rajono savivaldybės administracijos sąskaitą du kartus per mėnesį. Antras pervedimas atliekamas ne vėliau kaip priešpaskutinę mėnesio darbo dieną. Savivaldybės administracija gautas lėšas perveda į Savivaldybės iždo sąskaitą. UAB „Alytaus regiono atliekų tvarkymo centras“ iki sekančio mėnesio 10 dienos pateikia Varėnos rajono savivaldybės administracijai duomenis apie priskaičiuotas, sumokėtas rinkliavas ir rinkliavos mokėtojų skolas.

2. Pripažinti netekusiu galios 2008 m. birželio 28 d. sprendimo Nr. T-VI-369 „Dėl Varėnos rajono savivaldybės tarybos 2008 m. balandžio15 d. sprendimo Nr. T-VI-290 „Dėl Varėnos rajono savivaldybės vietinės rinkliavos už komunalinių atliekų surinkimą iš atliekų turėtojų

ir atliekų tvarkymą patvirtinimo“ pakeitimo“ 1.1 punktu patvirtintų Varėnos rajono savivaldybės Vietinės rinkliavos už komunalinių atliekų surinkimą iš atliekų turėtojų tvarkymą nuostatų VII skyriaus 27 punktą.

Savivaldybės meras	Vidas Mikalauskas